sagorsarker/bangla-wikipedia huggingface dataset:
আনন্দলোক মহাবিদ্যালয়

আনন্দলোক মহাবিদ্যালয় হলো রংপুর সদর উপজেলার একটি এমপিওভুক্ত শিক্ষাপ্রতিষ্ঠান। এটি রংপুর মহানগরের বুড়িরহাট এলাকায় অবস্থিত এবং ৮ জুন, ১৯৯২ সালে প্রতিষ্ঠিত হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, স্নাতক (পাস) কোর্স, ২টি বিষয়ে স্নাতক (সম্মান) কোর্স চালু আছে। ২০২৪ সালের তথ্য অনুযায়ী, এখানে মোট ৭২৮ জন শিক্ষার্থী অধ্যয়ন করছে।
১৯৯২ সালের ৮ জুন আনন্দলোক মহাবিদ্যালয় প্রতিষ্ঠিত হয়। সময়রেখা- 
২০২৪ সালের তথ্যানুযায়ী উচ্চ মাধ্যমিকে ৩১৮ জন, স্নাতক (পাশ) কোর্সে ৭০ জন, স্নাতক (সম্মান) কোর্সে ৯২ জন, এইচএসসি বিএমটি কোর্সে ৪১৪ জন মিলে মোট ৮৯৪ জন শিক্ষার্থী শিক্ষাগ্রহণ করছে।
২০০৯ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ২৯৪৯ জন, পাস করেছে ২৪০৭ জন, ফেল করেছে ৫৪২ জন, এ+ পেয়েছে ১৪৬ জন, শতকরা পাস করেছে ৪১.৬২%, শতকরা এ+ পেয়েছে ৪.৯৫ %।
২০২৪ সহপাঠী কলেজ র‍্যাংকিং অনুযায়ী, কলেজটি জাতীয় পর্যায়ে ৫৯৭৩ তম, দিনাজপুর বোর্ডে ১০৪১ তম, রংপুর বিভাগে ৮৫৩ তম এবং রংপুর জেলায় ১৫৮ তম স্থানে রয়েছে।
নেপালে আন্তঃবর্ণ বিবাহ

আন্তঃবর্ণ বিবাহ ( হল এমন একটি বিবাহ প্রথা, যা নিজের বর্ণের বাইরে অন্য বর্ণের মধ্যে সম্পন্ন হয়। নেপালে বিভিন্ন বর্ণের মানুষ বসবাস করে এবং আন্তঃবর্ণ বিবাহ সাধারণত নিষিদ্ধ বা ট্যাবু হিসেবে বিবেচিত। তবে, এই ধরনের বিবাহ ধীরে ধীরে সমাজে গ্রহণযোগ্যতা অর্জন করছে।
নেপালে "সাংস্কৃতিক এবং জাতিগত" পটভূমির কারণে কারও প্রতি বৈষম্য করা আইনত নিষিদ্ধ। তা সত্ত্বেও, বেশিরভাগ নেপালি পরিবার আন্তঃবর্ণ বিবাহকে অসমর্থন করে, কারণ তারা মনে করে যে এই ধরনের বিবাহ তাদের "সামাজিকভাবে বিচ্ছিন্ন" বা তাদেরকে "সমাজ বহির্ভুত" করবে। জাগরণ মিডিয়া সেন্টারের করা এক গবেষণা অনুযায়ী, আন্তঃবর্ণ বিবাহ প্রায়ই হয়রানি, জোরপূর্বক বিচ্ছেদ, বাস্তুচ্যুতি এবং প্রাতিষ্ঠানিক বৈষম্যের কারণ হয়। এছাড়াও, যেসব মেয়েদের পরিবার তাদের মেনে নেয় না, তাদের মধ্যে বিষণ্নতা এবং মনোসামাজিক সমস্যার ঝুঁকি লক্ষ্য করা গেছে। 
১৮৫৪ সালে, নেপালের সরকার জঙ্গবাহাদুর রাণার উদ্যোগে প্রণীত "মুলুকি আইন" পাশ করা হয়। এই আইন অনুযায়ী নিম্নবর্ণ এবং উচ্চবর্ণের মধ্যে বিবাহ নিষিদ্ধ ঘোষণা করা হয়েছিল। ১৯৬৩ সালে, রাজা মহেন্দ্র এই আইনের সংশোধন করেন এবং "বর্ণভিত্তিক অসম নাগরিকত্ব" বিলুপ্ত করেন। এরপর থেকে নেপালে আন্তঃবর্ণ বিবাহ ধীরে ধীরে সামাজিকভাবে গ্রহণযোগ্যতা পেতে শুরু করে। 
২০০৯ সালে, নেপালের সরকার ঘোষণা করে যে, আন্তঃবর্ণ বিবাহ করা দম্পতিদের জন্য ১,০০,০০০ নেপালি রুপি(প্রায় মার্কিন $১,৩৫০ প্রদান করা হবে। তবে, এই অর্থ বিবাহের ৩০ দিনের মধ্যে দাবি করতে হবে। তবে, "রিপাবলিকা" জানিয়েছে যে, উচ্চবর্ণের স্বামীরা ত্যাগ করলে "দলিত নারীরা কোনো "সরকারি সহায়তা" পান না। 
২০০৪ সালের জানুয়ারিতে, দলিত সম্প্রদায়ের সদস্য মনোজ খাঙ্গা এবং তার আন্তঃবর্ণ বিবাহের সঙ্গী পার্বতী রাউতকে কনের আত্মীয়রা অপহরণ করে বলে জানা যায়। এর আগে, কনের পরিবার পুলিশে অভিযোগ দায়ের করে দাবি করেছিল যে এই বিবাহ অবৈধ। এই অভিযোগের ভিত্তিতে দম্পতিকে গ্রেপ্তার করা হয়, তবে কয়েক দিন পরে তাদের মুক্তি দেওয়া হয়।। এরপর, নেপালের সপ্তরী জেলায় বসবাসরত দলিত সম্প্রদায়ের উপর ২০০ জনেরও বেশি উচ্চবর্ণের মানুষ আক্রমণ চালায় এবং তাদের গ্রাম ছাড়তে বাধ্য করে। দলিত সম্প্রদায়ের সম্পত্তি লুটপাট ও ধ্বংস করা হয়, যার আনুমানিক মূল্য ছিল প্রায় ১.৫ কোটি নেপালি রুপি। উচ্চবর্ণের সম্প্রদায় মনোজ খাঙ্গাকে "তার পরিবারের সামনে হত্যার হুমকি" দেয়। মামলাটি এশীয় মানবাধিকার কমিশনে পাঠানো হয়েছে। 
২০২০ সালের মে মাসে, নেপালের কর্নালী নদীর প্রধান শাখা ভেরী নদীতে দুইটি দলিত পুরুষের মৃতদেহ পাওয়া যায়। নিহতদের নাম নবরাজ বিকে ও টিকারাম সুনার। নেপাল পুলিশ জানিয়েছে, ২১ বছর বয়সী নবরাজ বিখে এবং ১৮ জন সঙ্গী নিয়ে চৌরজাহরী উপজেলার সোটি গ্রামে একটি ১৭ বছর বয়সী মেয়েকে বিয়ে করতে গিয়েছিলেন। গ্রামবাসীরা তাদের আক্রমণ করে এবং নদী পর্যন্ত তাড়া করে নিয়ে যায়। কিছু গ্রামবাসীর দাবি, আক্রমণের কারণ ছিল তাদের বর্ণ। নবরাজ বিখে ছিলেন একজন "নিম্নবর্ণ" পুরুষ, যিনি একটি "উচ্চবর্ণ" মেয়েকে বিয়ে করতে চেয়েছিলেন। তবে, মেয়ের পরিবার দাবি করেছে যে, নবরাজ বিখে তাদের অস্বীকৃতি সত্ত্বেও কিশোরী মেয়েটিকে বিয়ে করতে চেয়েছিলেন। নবরাজ বিখে তিন বছর ধরে ওই মেয়ের সঙ্গে সম্পর্কে ছিলেন এবং তাকে বিয়ে করতে চেয়েছিলেন। নেপালে জাতিসংঘ মিশন এই ঘটনার নিরপেক্ষ তদন্তের দাবি জানায়।
ঐশ্বরিক সরলতা

ঐশ্বরিক সরলতা হলো শাস্ত্রীয় আস্তিক্যবাদী এবং একেশ্বরবাদী ধর্মতত্ত্ব অনুসারে ঈশ্বর সরল। ঈশ্বর এক একীভূত সত্তা হিসাবে বিদ্যমান, কোন স্বতন্ত্র বৈশিষ্ট্য ছাড়াই; ঈশ্বরের অস্তিত্ব ঈশ্বরের সত্তার সাথে অভিন্ন।
ঈশ্বরের সত্তা ঈশ্বরের গুণাবলীর অনুরূপ। ঐশ্বরিক সত্তা হলো সর্বব্যাপিতা, ধার্মিকতা, সত্য ও অনন্তত্বের মতো বৈশিষ্ট্যগুলি ঈশ্বরের সত্তার সাথে অভিন্ন, এমন গুণাবলী নয় যা পদার্থের মতো ঈশ্বরের অন্তর্নিহিত সংগ্রহ বা বিমূর্ত সত্তা হিসাবে তৈরি করে; ঈশ্বরে, নিষ্কর্ষ ও অস্তিত্ব একই।
সরলতা ঐশ্বরিক সত্তার শারীরিক বা আধিভৌতিক রচনাকে অস্বীকার করে। ঈশ্বর স্বয়ং স্বর্গীয় প্রকৃতি, তাঁর প্রকৃতিতে কোনো দুর্ঘটনা (অপ্রয়োজনীয় বৈশিষ্ট্য) নেই। এই প্রকৃতির কোন বাস্তব বিভাজন বা পার্থক্য নেই; ঈশ্বরের সম্পূর্ণতা যা তাকে আরোপিত করা হয়। ঈশ্বরের মঙ্গল নেই, কিন্তু মঙ্গল আছে; ঈশ্বরের অস্তিত্ব নেই, কিন্তু অস্তিত্ব আছে। টমাস অ্যাকুইনাসের মতে, ঈশ্বর হলো ঈশ্বরের অস্তিত্ব ও ঈশ্বরের নিষ্কর্ষ হলো ঈশ্বরের অস্তিত্ব। ঐশ্বরিক সরলতা হলো অন্য সব কিছুর থেকে ঈশ্বরের অতিক্রমের বৈশিষ্ট্য, নিশ্চিত করে যে ঐশ্বরিক প্রকৃতি সাধারণ শ্রেণী ও পার্থক্যের (বা, অন্তত, তাদের সাধারণ প্রয়োগ) নাগালের বাইরে। এইভাবে সরলতা অনন্য সত্তাতত্ত্বীয় মর্যাদা প্রদান করে যা অনেক দার্শনিক অত্যন্ত অদ্ভুত বলে মনে করেন।  এটা যখন ঈশ্বরের অপরিহার্য প্রকৃতি বা গুণাবলী আসে, কোন অংশ বা দুর্ঘটনা নেই; এটিকে জগতের সাথে ঈশ্বরের আকস্মিক বা আনুষঙ্গিক সম্পর্কের সাথে বিভ্রান্ত করা উচিত নয় (ঈশ্বরের অ-প্রয়োজনীয় বা আনুষঙ্গিক বৈশিষ্ট্য, ঈশ্বরের প্রকৃতি নয়)।
এই মতবাদের বিভিন্নতা ইহুদি, খ্রিস্টান ও মুসলিম  দার্শনিক ধর্মতাত্ত্বিকদের মধ্যে বিদ্যমান, বিশেষ করে শিক্ষাবাদের উচ্চতার সময়ে। এর উৎপত্তি প্রাচীন গ্রীক চিন্তাধারা থেকে পাওয়া যেতে পারে, প্লোতিনোস এনিডস-এ সরল হিসেবে দেবত্বারোপ খুঁজে পাওয়া যায়।
উলিপুর সরকারি কলেজ

উলিপুর সরকারি কলেজ কুড়িগ্রাম জেলার একটি সরকারি শিক্ষাপ্রতিষ্ঠান। এটি উলিপুর উপজেলার পৌর এলাকায় অবস্থিত এবং ১ জুন, ১৯৬৪ সালে প্রতিষ্ঠিত হয়। বর্তমানে এই কলেজে দিনাজপুর শিক্ষা বোর্ডের অধীনে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, জাতীয় বিশ্ববিদ্যালয়ের অধীনে একটি স্নাতক (পাস) কোর্স চালু আছে। ২০২৪ সালের তথ্য অনুযায়ী, এখানে মোট ১০৮৯ জন শিক্ষার্থী অধ্যয়ন করছে।
উলিপুর সরকারি কলেজের ইতিহাস উলিপুর উপজেলার একমাত্র সরকারি কলেজ হিসেবে পরিচিত। এটি ১৯৬৪ সালে বেসরকারি উদ্যোগে প্রতিষ্ঠিত হয় এবং ১৯৮৭ সালের ১ জুলাই জাতীয়করণ করা হয়। প্রতিষ্ঠাকালে এর নাম ছিল 'উলিপুর বি. ডি. কলেজ' বা 'উলিপুর বেসিক ডেমোক্রাটস কলেজ', কারণ এটি স্থানীয় বেসিক ডেমোক্রাটসদের প্রচেষ্টা ও অর্থায়নে প্রতিষ্ঠিত হয়েছিল। প্রয়াত হেমেন্দ্র চন্দ্র দত্তের নেতৃত্বে ১৭টি ইউনিয়ন পরিষদের চেয়ারম্যানদের সহযোগিতায় কলেজটি গড়ে ওঠে। তহবিল সংগ্রহে তারা প্রাথমিকভাবে ১৭,০০০ টাকা অনুদান দেন। এছাড়া, কলেজের উন্নয়নে স্থানীয় ব্যক্তিত্বদের অসামান্য অবদান রয়েছে।
কলেজটি প্রথমে উলিপুর এম. এস. উচ্চ বিদ্যালয়ের টিনের ঘরে শুরু হয় এবং পরবর্তীতে মহারাজা মনীন্দ্র চন্দ্র নন্দীর বাহারবন্দের অধিগৃহীত জমিতে স্থানান্তরিত হয়। বর্তমানে কলেজটি নিজস্ব ভবনে অবস্থিত, যা ১৯৮০ সালে নির্মিত হয়। প্রতিষ্ঠালগ্নে মানবিক ও বাণিজ্য বিভাগ দিয়ে শুরু হলেও ১৯৬৯ সালে বিজ্ঞান বিভাগ যুক্ত করা হয়।
বর্তমানে এ কলেজে উচ্চ মাধ্যমিকে ৯০৯ জন, স্নাতক (পাশ) কোর্সে ১৮০ জন মিলে ১০৮৯ জন শিক্ষার্থী অধ্যায়নরত আছে।
২০০৯ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ৩২০৪ জন, পাস করেছে ২২০৬ জন, ফেল করেছে ৯৯৮ জন, এ+ পেয়েছে ১২৩ জন, শতকরা পাস করেছে ৬৮.৮৫%, শতকরা এ+ পেয়েছে ৩.৮৪ %।
২০২৪ সহপাঠী কলেজ র‍্যাংকিং অনুযায়ী, কলেজটি জাতীয় পর্যায়ে ৫৪৪০ তম, দিনাজপুর বোর্ডে ৩০১ তম, রংপুর বিভাগে ৭৬৪ তম এবং কুড়িগ্রাম জেলায় ৮৪ তম স্থানে রয়েছে।
চার্চ ফাদার

চার্চ ফাদাররা ছিলেন প্রাচীন ও প্রভাবশালী খ্রিস্টান ধর্মতত্ত্ববিদ ও লেখক যারা খ্রিস্টধর্মের বুদ্ধিবৃত্তিক ও মতবাদিক ভিত্তি স্থাপন করেছিলেন। যে ঐতিহাসিক সময়কালে তারা কাজ করেছিল সেটি পিতৃতান্ত্রিক যুগ হিসেবে পরিচিতি পায় এবং প্রায় ১ম শতাব্দীর শেষ থেকে ৮ম শতাব্দীর মাঝামাঝি পর্যন্ত বিস্তৃত হয়, বিশেষ করে ৪র্থ ও ৫ম শতাব্দীতে বিকাশ লাভ করে, যখন খ্রিস্টধর্ম নিজেকে রোমান সাম্রাজ্যের রাষ্ট্রীয় মণ্ডলী হিসেবে প্রতিষ্ঠিত করার প্রক্রিয়ায় ছিল।
খ্রিস্টধর্মের অনেক সম্প্রদায়ের জন্য, পূর্ব-নিসেন ফাদার, নিসেন ফাদার ও পোস্ট-নিসিন ফাদার কর্তৃক রচিত পবিত্র ঐতিহ্যের অন্তর্ভুক্ত। যেমন, ঐতিহ্যগত গোঁড়া ধর্মতত্ত্বে, লেখকদেরকে চার্চ ফাদারদের মতবাদ প্রতিষ্ঠার জন্য প্রামাণিক হিসাবে বিবেচনা করা হয়। প্যাট্রিস্টিক্সের একাডেমিক ক্ষেত্র, চার্চ ফাদারদের অধ্যয়ন, শব্দটির পরিধি বাড়িয়েছে, এবং কোন নির্দিষ্ট তালিকা নেই। কিছু, যেমন অরিজেন ও টারটুলিয়ান, পরবর্তী খ্রিস্টান ধর্মতত্ত্বের বিকাশে প্রধান অবদান রেখেছিলেন, কিন্তু তাদের শিক্ষার কিছু উপাদান পরে নিন্দা করা হয়েছিল।
মিয়া আব্দুল মতিন

মিয়া আব্দুল মতিন ভূইয়া ছিলেন একজন ভাষাসৈনিক ও বীর মুক্তিযোদ্ধা। ১৯৫২ সালে তিনি দশম শ্রেণির ছাত্র থাকা অবস্থায় ভাষার জন্য আন্দোলন করতে গিয়ে পুলিশের হাতে আটক হয়ে কারাভোগ করেন।
মিয়া আব্দুল মতিন ছিলেন ব্রাহ্মণবাড়িয়ার আখাউড়া উপজেলার মনিয়ন্দ ইউনিয়নের টনকি গ্রামের বাসিন্দা। তার বাবার নাম আবদুল হাশেম ভূঁইয়া। তারা চার ভাই ও এক বোন ছিলেন। ভাইবোনের মধ্যে মিয়া আব্দুল মতিন ছিলেন সবার বড়। তার দুই ছেলে ও পাঁচ মেয়ে। ১৯৫২ সালের ভাষা আন্দোলনের পর শেখ মুজিবুর রহমান তাকে মতিন মিয়া থেকে মিয়া আব্দুল মতিন নামে ভূষিত করেন। এরপর থেকেই তিনি এলাকায় মিয়া আব্দুল মতিন ভূইয়া নামে পরিচিত হন।
মিয়া আব্দুল মতিন আখাউড়ার মোগড়া উচ্চ বিদ্যালয়ের দশম শ্রেণির ছাত্র থাকার সময় ভাষার জন্য আন্দোলন করেন। তিনি ১৯৫২ সালের ২১ ফেব্রুয়ারি বাংলা ভাষার জন্য আটজনের মিছিলে নেতৃত্ব দেন। মিছিলটি উপজেলার মোগড়া বাজার ও গঙ্গাসাগর রেলওয়ে স্টেশন এলাকা প্রদক্ষিণ করে। ‘আমাদের ভাষা বাংলা ভাষা’, ‘উর্দু ভাষায় লাথি মার, রাষ্ট্রভাষা বাংলা চালু কর’, ‘রাষ্ট্রভাষা চাই’ এমন প্লেকার্ড হাতে নিয়ে মিছিলটি এগিয়ে যেতে থাকে। সে সময় ওই মিছিলে বিদ্যালয়ের ৮০০-এর মতো শিক্ষার্থী অংশ নিয়েছিল। 
১৯৫২ সালের ২১ ফেব্রুয়ারি মিছিলে নেতৃত্ব দেয়ার অপরাধে ১৯৫২ সালের ২৩ ফেব্রুয়ারি তাকে তার বাড়ি থেকে গ্রেফতার করা হয়। দুই মাস কারাবরণ শেষে জেলখানা থেকে তিনি ছাড়া পান। ভাষা সৈনিক মতিনসহ আরও কয়েকজনকে ১৯৫৬ সালে শেখ মুজিবুর রহমান ঢাকায় ডেকে পাঠান এবং সাহসিকতার জন্য তাদের উপহার দেন।
১৯৫২ সালের ভাষা আন্দোলনের পাশাপাশি তিনি ছয় দফা আন্দোলন ও ১৯৭১ সালের মুক্তিযোদ্ধে সক্রিয়ভাবে অবদান রাখেন। জীবিত থাকতে তিনি আওয়ামী লীগের রাজনীতির সাথে যুক্ত ছিলেন।
২০২৩ সালের ২১ অক্টোবর কুমিল্লা মেডিকেল কলেজ হাসপাতালে চিকিৎসাধীন অবস্থায় সকাল সাড়ে ৮টার দিকে তিনি বার্ধক্যজনিত কারণে মৃত্যুবরণ করেন। রাষ্ট্রীয় মর্যাদা শেষে তাকে তার নিজ গ্রামে টনকী কেন্দ্রীয় কবরস্থানে দাফন করা হয়।
বিদ্যাকুট সতীদাহ মন্দির

বিদ্যাকুট সতীদাহ মন্দির হচ্ছে ব্রাহ্মণবাড়িয়া জেলার নবীনগর উপজেলার ৩০০ বছরের পুরোনো একটি সতীদাহ মন্দির।
মন্দিরটির অবস্থান ব্রাহ্মণবাড়িয়া জেলার নবীনগর উপজেলা সদর থেকে ১৫ কিলোমিটার পূর্বে বিদ্যাকুট গ্রামের দক্ষিণ প্রান্তে।
মন্দিরটি গোলাকার মঠ আকৃতির উপরের দিকে খোলা আনুমানিক ২০ ফুট উচু ইটের দালান।  মন্দিরটির এক পাশে একটি দরজা ( প্রবেশ পথ)  ও চারদিকে চারটি ভেন্টিলেটারের মতন ইষৎ গোলাকার খুপরি রয়েছে।  যে খুপরি গুলো দিয়ে আগুন উসকে দেয়া ও জ্বালানি সরবরাহ করা হতো বলে ধারণা করা হয়। 
বর্তমানে সংস্কারের কারণে এর খুপরি গুলো বন্ধ করে দিয়ে উপরে গম্বুজ আকৃতির ছাদ দেয়া হয়েছে।  
বিদ্যাকুট গ্রামের প্রসিদ্ধ হিন্দু জমিদার দেওয়ান বাড়ির বাসিন্দা দেওয়ান রাম মানিক সতীদাহ মন্দিরটি নির্মাণ করেছিলেন।
ব্রিটিশ শাসনামলে কলকাতার বিখ্যাত সাংবাদিক অনিলধন ভট্টাচার্যের জন্ম এই বিদ্যাকুট গ্রামে। অনিলধন ভট্টাচার্য রচিত 'শাশ্বত ত্রিপুরা' গ্রন্থেও এই সতীদাহ মন্দিরের কথা উল্লেখ আছে। এই গ্রন্থে বিদ্যাকুট গ্রামটিকে ত্রিপুরা রাজ্যের 'নবদ্বীপ' বলে অভিহিত করা হয়েছে। এতে বলা হয়, বিদ্যাকুট ছাড়াও আশপাশের মেরকুটা, সেমন্তঘর, শিবপুর ও বাঘাউড়া গ্রামের হিন্দুরা সতীদাহের জন্য এই মন্দিরটি ব্যবহার করতেন। আইন করে এই প্রথা নিষিদ্ধ করার পরেও এখানে সতীদাহের ঘটনা ঘটে। ১৮৩৫ সালে দেওয়ান রাম মানিকের মাতাকে এই মন্দিরটিতে সর্বশেষ সতীদাহ বরণ করতে হয়। সতীদাহ বরণকারিণীর নামে পূর্বে একটি শ্বেত পাথরের নাম ফলক বসানো ছিল। ১৯৪৭ সালে ব্রিটিশ ভারত ভাগ হলে দেওয়ান রাম মানিকের পরিবার গ্রাম ছেড়ে ভারতে চলে যায়। বাংলাদেশের মুক্তিযুদ্ধের সময়ও এই মন্দিরটি ক্ষতিগ্রস্ত হয়। ফলে এই মন্দিরে সর্বশেষ সতীদাহ বরণকারিণীর নাম জানা যায়নি।
১৯৮০ সালের দিকে ব্রাহ্মণবাড়িয়ার লোকসংস্কৃতি গবেষক জহিরুল ইসলাম চৌধুরী স্বপন গ্রামের এক গৃহবধূ বনলতা দেবীর কাছ থেকে ব্রিটিশ সরকারের একটি চিঠি সংগ্রহ করেন। তৎকালীন ত্রিপুরার রাজার কাছে পাঠানো ওই চিঠিতে সতীদাহ প্রথা বন্ধের নির্দেশ ছিল।
বিষুবীয় গিনি অলিম্পিক কমিটি

বিষুবীয় গিনি অলিম্পিক কমিটি (; এছাড়াও সংক্ষেপে আইওসি কোড জিইকিউ দ্বারা পরিচিত) হলো বিষুবীয় গিনির জাতীয় অলিম্পিক কমিটি। এই সংস্থাটির ১৯৮০ সালে প্রতিষ্ঠিত হয়েছে; প্রতিষ্ঠার ৪ বছর পর ১৯৮৪ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর বিষুবীয় গিনির মালাবোতে অবস্থিত।
বর্তমানে বিষুবীয় গিনি অলিম্পিক কমিটির সভাপতির দায়িত্ব পালন করছেন আলেহান্দ্রো মার্তিন ওয়োনো এভুনা আন্দেমে, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন মারিয়া-অবোনো এদি আন্দেমে।
১৯৮০ সালে বিষুবীয় গিনির বহু-ক্রীড়ার সর্বোচ্চ সংস্থা হিসেবে বিষুবীয় গিনি অলিম্পিক কমিটি প্রতিষ্ঠিত হয়েছে। তোমাস এসোনো আভা এই সংস্থার প্রথম সভাপতির দায়িত্ব পালন করেছেন, যিনি ১৯৮০ হতে সভাপতির দায়িত্বে নিয়োজিত ছিলেন।
প্রতিষ্ঠার প্রায় ৪ বছর পর বিষুবীয় গিনি ১৯৮৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।
২০২৪–২৫ সন্তোষ ট্রফি

২০২৪–২৫ সন্তোষ ট্রফি হল সন্তোষ ট্রফির ৭৮তম আসর, ভারতের রাজ্য/কেন্দ্রশাসিত অঞ্চল এবং সরকারী প্রতিষ্ঠানের প্রতিনিধিত্বকারী সিনিয়র পুরুষ ফুটবল দলের জন্য প্রধান প্রতিযোগিতা।
সর্বভারতীয় ফুটবল ফেডারেশন (এআইএফএফ) ২০২৪ সালের অক্টোবরে ঘোষণা করেছিল যে গ্রুপ পর্বের ম্যাচগুলি নভেম্বর মাসে শুরু হবে এবং ৬টি ভেন্যুতে খেলা হবে। ভেন্যু এবং সংশ্লিষ্ট দলগুলি সেখানে খেলবে তাদের নাম দেওয়া হয়েছিল। স্বাগতিক তেলেঙ্গানা এবং গতবারের ফাইনালিস্ট সার্ভিসেস এবং গোয়াকে গ্রুপ পর্বের ম্যাচ খেলতে অব্যাহতি দেওয়া হয়েছিল। হায়দ্রাবাদ ৫৭ বছরের পর প্রথমবারের মতো এই অনুষ্ঠানের আয়োজন করছেন।
প্রতিযোগিতায় ৩৮টি দল অংশগ্রহণ করেছিলেন; গত আসরের ফাইনালিস্ট দল সার্ভিসেস ও গোয়া এবং স্বাগতিক তেলেঙ্গানা সরাসরি চূড়ান্ত পর্বে খেলার সুযোগ পেয়েছিলেন। বাকি ৩৫টি দলকে ৩টি করে দল নিয়ে ১টি গ্রুপে এবং ৪টি করে দলের ৮টি গ্রুপে বিভক্ত করা হয়েছিল। প্রতিটি গ্রুপের বিজয়ী দল চূড়ান্ত পর্বে জায়গা নিয়েছিলেন।
চূড়ান্ত পর্বের ড্র ৩০ নভেম্বর ২০২৪ তারিখে অনুষ্ঠিত হয়েছিল।
প্রতিযোগিতার শ্রেষ্ঠ খেলোয়াড় পুরস্কারটি পিটার থঙ্গরাজের নামে এবং ফাইনাল ম্যাচের সেরা খেলোয়াড় পুরস্কারটি টি বলরামের নামে নামাঙ্কিত করা হয়েছিল।
ভিক্টোরিয়া কেজার থিলভিগ

মারিয়া ভিক্টোরিয়া কেজার থিলভিগ (; জন্ম ১৩ নভেম্বর ২০০৩) একজন ডেনিশ মডেল এবং সৌন্দর্য প্রতিযোগিতার শিরোপাধারী যিনি মিস ইউনিভার্স ২০২৪-এর মুকুট পেয়েছিলেন। কেজার থেইলভিগ হলেন মিস ইউনিভার্স জয়ী প্রথম ডেনিশ মহিলা।
থিলভিগ এর আগে মিস ডেনমার্ক ২০২১-এ দ্বিতীয় রানার-আপ হিসাবে স্থান পেয়েছিলেন। এছাড়াও তিনি মিস গ্র্যান্ড ইন্টারন্যাশনাল ২০২২-এ ডেনমার্কের প্রতিনিধিত্ব করেছিলেন, শীর্ষ বিশের মধ্যে স্থান করে নিয়েছেন।
কিয়ার থেইলভিগ জন্মগ্রহণ করেন ১৩ নভেম্বর ২০০৩ তারিখে হারলেভ, যা কোপেনহেগেন শহরতলির একটি এলাকা। সেখানেই তার শৈশব কাটে। কিয়ার থেইলভিগ লিঙ্গবি হ্যান্ডেলসজিমনাসিয়াম-এ ব্যবসা ও বিপণন বিষয়ে পড়াশোনা করেন।
পড়াশোনা শেষে, কিয়ার থেইলভিগ পেশাদার নৃত্যশিল্পী হয়ে ওঠেন এবং মানসিক স্বাস্থ্য সচেতনতা, প্রাণী অধিকার, এবং সৌন্দর্য শিল্পে উদ্যোক্তাবাদ প্রচারের জন্য কাজ করেন।
কিয়ার থেইলভিগ মিস ডেনমার্ক ২০২১-এর একজন প্রতিযোগী হিসেবে সৌন্দর্য প্রতিযোগিতায় অংশগ্রহণ শুরু করেন। ওই প্রতিযোগিতায় তিনি দ্বিতীয় রানার-আপ হন। পরবর্তী বছরে, তিনি মিস গ্র্যান্ড ডেনমার্ক নির্বাচিত হন এবং মিস গ্র্যান্ড ইন্টারন্যাশনাল ২০২২-এ ডেনমার্কের প্রতিনিধিত্ব করেন। ইন্দোনেশিয়ায় অনুষ্ঠিত এই প্রতিযোগিতায় তিনি শীর্ষ বিশের মধ্যে স্থান অর্জন করেন।
২০২৪ সালে, কিয়ার থেইলভিগ মিস ইউনিভার্স ডেনমার্ক নির্বাচিত হন, কারণ মিস ডেনমার্ক ২০২৪-এর বিজয়ী এমা হেইস্ট মিস ইউনিভার্স ২০২৪-এ অংশগ্রহণ না করার সিদ্ধান্ত নেন। হেইস্ট মিস ইউনিভার্স ডেনমার্ক ২০২৫ নির্বাচিত হন এবং মিস ইউনিভার্স ২০২৫ প্রতিযোগিতায় অংশগ্রহণের জন্য প্রস্তুতি নিচ্ছেন।
মিস ইউনিভার্স ডেনমার্ক হিসেবে কিয়ার থেইলভিগ মিস ইউনিভার্স ২০২৪-এ প্রতিযোগিতা করেন এবং বিজয়ী হন। প্রতিযোগিতাটি ১৬ নভেম্বর মেক্সিকো সিটিতে অনুষ্ঠিত হয়। কিয়ার থেইলভিগ ডেনমার্কের প্রথম নারী হিসেবে মিস ইউনিভার্স খেতাব অর্জন করেন এবং জেনিফার হকিন্স, মিস ইউনিভার্স ২০০৪ অস্ট্রেলিয়ার পর প্রথম স্বর্ণকেশী বিজয়ী হন।
এছাড়াও, কিয়ার থেইলভিগ বিগ ফোর আন্তর্জাতিক সৌন্দর্য প্রতিযোগিতার যেকোনো শিরোপা বিজয়ী দ্বিতীয় ডেনিশ নারী। এর আগে ক্যাথরিনা সুইনসন মিস আর্থ ২০০১ শিরোপা জয় করেছিলেন।
উল্লাপাড়া থানা

উল্লাপাড়া থানা বাংলাদেশের সিরাজগঞ্জ জেলার অন্তর্গত উল্লাপাড়া উপজেলার একটি থানা।
১৮৭৫ খ্রিস্টাব্দে উল্লাপাড়া থানা প্রতিষ্ঠা লাভ করে।
উল্লাপাড়া উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম উল্লাপাড়া থানার অধীন।
জামালপুর পল্লী উন্নয়ন একাডেমি

জামালপুর পল্লী উন্নয়ন একাডেমী (ইংরেজি: ) হলো বাংলাদেশের ময়মনসিংহ বিভাগের জামালপুর জেলায় অবস্থিত একটি বিশেষায়িত প্রতিষ্ঠান, যা গ্রামীণ উন্নয়ন ও দারিদ্র্য বিমোচনে কাজ করে। এটি প্রশিক্ষণ, গবেষণা, এবং প্রয়োগমুখী কার্যক্রমের মাধ্যমে গ্রামীণ জনগোষ্ঠীকে দক্ষ করে তোলার লক্ষ্যে প্রতিষ্ঠিত হয়।
একাডেমিটি গ্র্যাজুয়েট এবং পোস্ট-গ্র্যাজুয়েট ডিগ্রি প্রদানসহ নতুন নতুন গবেষণা প্রকল্প হাতে নেওয়ার পরিকল্পনা করছে। এটি ময়মনসিংহ অঞ্চলসহ দেশের অন্যান্য এলাকায়ও গুরুত্বপূর্ণ ভূমিকা রাখবে বলে আশা করা হয়।
শেখ হাসিনা পল্লী উন্নয়ন একাডেমি, জামালপুর প্রতিষ্ঠাকল্পে প্রণীত আইন (২০২৩ সনের ২৭ নং আইন)।
বেলকুচি থানা

বেলকুচি থানা বাংলাদেশের সিরাজগঞ্জ জেলার অন্তর্গত বেলকুচি উপজেলার একটি থানা।
১৯২১ খ্রিস্টাব্দে বেলকুচি থানা প্রতিষ্ঠা লাভ করে।
বেলকুচি উপজেলার ১টি পৌরসভা ও ৫টি ইউনিয়নের প্রশাসনিক কার্যক্রম বেলকুচি থানার অধীন।
শাহজাদপুর থানা

শাহজাদপুর থানা বাংলাদেশের সিরাজগঞ্জ জেলার অন্তর্গত শাহজাদপুর উপজেলার একটি থানা।
১৮৪৫ খ্রিস্টাব্দে শাহজাদপুর থানা প্রতিষ্ঠা লাভ করে।
শাহজাদপুর উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম শাহজাদপুর থানার অধীন।
মিউইং (অর্থোট্রপিক্স)

মিউইং হল একধরনের মৌখিক অঙ্গবিন্যাস প্রশিক্ষণ যা চোয়াল এবং মুখের গঠন উন্নত করার জন্য করা হয়। এর নামকরণ করা হয়েছিল মাইক এবং জন মিউ- এর নামে, বিতর্কিত ব্রিটিশ অর্থোডন্টিস্ট যারা " অর্থোট্রপিক্স " নামক একটি অনুশীলনের অংশ হিসাবে কৌশলটি তৈরি করেছিলেন। এতে মুখের ছাদে জিহ্বা রাখা এবং চোয়ালের গঠন পরিবর্তনের লক্ষ্যে চাপ প্রয়োগ করা হয়। কোন বিশ্বাসযোগ্য বৈজ্ঞানিক গবেষণা কখনও অর্থোট্রপিক্সের কার্যকারিতা প্রমাণ করেনি। 
অনেক অর্থোডন্টিস্ট বিশ্বাস করেন যে অর্থোগনাথিক সার্জারির একটি কার্যকর বিকল্প চিকিৎসা হিসাবে মিউইংয়ের প্রমাণ নেই। মাইক মিউকে ব্রিটিশ অর্থোডন্টিক সোসাইটি থেকে বহিষ্কার করা হয়েছিল, এবং তার চিকিৎসা করা শিশু রোগীদের ক্ষতি করার জন্য একটি অসদাচরণের শুনানির মুখোমুখি হয়েছিল। যদিও মাইক মিউ প্রথাগত অর্থোডন্টিক্সকে অপমান করেছেন, ছোট বাচ্চাদের জন্য তার অর্থোট্রপিক চিকিৎসার জন্য 36 মাসে £12,500 খরচ হতো এবং মুখের মধ্যে হেডগিয়ার, নেকগিয়ার এবং সম্প্রসারণ সরঞ্জাম পরিধান করানো হতো। 
2019 সাল থেকে, সোশ্যাল মিডিয়াতে ভাইরাল হওয়ার কারণে মিউইং ব্যাপক মিডিয়া কভারেজ পেয়েছে, বিশেষ করে ইনসেল এবং লুকম্যাক্সিং সাবকালচারে। Google Trends থেকে পাওয়া ডেটা জানুয়ারী 2019 থেকে শুরু হওয়া "Mewing" এর জন্য বিশ্বব্যাপী আগ্রহ এবং জনপ্রিয়তা বৃদ্ধির ইঙ্গিত দেয়। "দ্য ইন্ডিপেনডেন্টের" 2024 সালের একটি নিবন্ধ অনুসারে, কিছু স্কুল শিক্ষক বলেছেন, যে শিক্ষার্থীদের কিছু জিজ্ঞেস করলে শিক্ষার্থীরা তাদের চোয়ালের দিকে ইঙ্গিত করে বোঝায় যে তারা মিউইং করছে এবং প্রশ্নের উত্তর দিতে চায় না।
রংপুর সিটি কলেজ, রংপুর

রংপুর সিটি কলেজ, রংপুর বাংলাদেশের রংপুর শহরের একটি বেসরকারি কলেজ। এটি শহরের আশরতপুর এলাকায় অবস্থিত এবং ২০০০ সালে প্রতিষ্ঠিত হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। ২০২৪ সালের তথ্য অনুযায়ী, এখানে মোট ৪৫৮ জন শিক্ষার্থী অধ্যয়ন করছে।
২০০০ সালে রংপুর সিটি কলেজ প্রতিষ্ঠিত হয়। ২০০২ সালে উচ্চ মাধ্যমিক পাঠদানের অনুমতি লাভ করে এবং ২০১৯ সালে এমপিওভুক্তিকরণ করা হয়।
২০০৯ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ১৬৩২ জন, পাস করেছে ১৩৮৮ জন, ফেল করেছে ২৪৪ জন, এ+ পেয়েছে ৬১ জন, শতকরা পাস করেছে ৮৫.০৫%, শতকরা এ+ পেয়েছে ৩.৭৪ %।
২০২৪ সহপাঠী কলেজ র‍্যাংকিং অনুযায়ী, কলেজটি জাতীয় পর্যায়ে ৩৬৭৩ তম, দিনাজপুর বোর্ডে ১৪৬ তম, রংপুর বিভাগে ৪৮০ তম এবং রংপুর জেলায় ৯৬ তম স্থানে রয়েছে।
চৌহালী থানা

চৌহালী থানা বাংলাদেশের সিরাজগঞ্জ জেলার অন্তর্গত চৌহালী উপজেলার একটি থানা।
১৯০৪ খ্রিস্টাব্দে চৌহালী থানা প্রতিষ্ঠা লাভ করে।
চৌহালী উপজেলার ৫টি ইউনিয়নের প্রশাসনিক কার্যক্রম চৌহালী থানার অধীন।
আল আহমাদি, কুয়েত

আল আহমাদি কুয়েতের একটি শহর এবং আল আহমাদি গভর্নরেটের রাজধানী। এটি ১৯৪৬ সালে তেল আবিষ্কারের সাথে প্রতিষ্ঠিত হয়েছিল।
আল আহমাদি দক্ষিণ কুয়েতে অবস্থিত একটি জেলা। এখানে কুয়েত ন্যাশনাল পেট্রোলিয়াম কোম্পানি (KNPC) এবং কুয়েত অয়েল কোম্পানি (KOC)-এর সদর দপ্তর রয়েছে, এবং এখানে অনেক তেল শোধনাগার রয়েছে।
৬০ বর্গকিলোমিটার এলাকা জুড়ে বিস্তৃত এই শহর। এটি ১৯৪৬ সালে প্রতিষ্ঠিত হয়েছে। এই শহরের নামে প্রদেশের রাজধানীর নামকরণ করা হয়েছে। শহরটি আহমাদ আল-জাবের আল-সাবাহ-এর নামে নামকরণ করা হয়েছে, যিনি ১৯২১ থেকে ১৯৫৬ পর্যন্ত প্রদেশটি শাসন করেছিলেন।
এলাকায় তেল আবিষ্কারের পর ব্রিটিশ ও ভারতীয় প্রবাসীরা আল আহমাদিতে বসবাস শুরু করে। শহরটি আমেরিকান বিন্যাস এবং ব্রিটিশ পছন্দ অনুযায়ী নকশা করা হয়েছিল। রাস্তাগুলো একে অপরকে সমকোণে অতিক্রম করে। সমুদ্রের কাছাকাছি এলাকায় সাগরমুখী ঢালে ভবনগুলো অবস্থিত। আহমাদি শহরটি উত্তর, দক্ষিণ, পূর্ব এবং পশ্চিমে বিভক্ত ছিল। উত্তর আহমাদি এলাকায় আবাসিক এলাকা বেশি। এখানে "হুবারা" নামে একটি বিনোদন ক্লাব এবং কুয়েত গলফ ক্লাব কোর্স রয়েছে।
অ্যান্থনি প্যাট্রিক

অ্যান্থনি প্যাট্রিক (১৯২৭ – ২৩ এপ্রিল ২০১০) ছিলেন একজন ভারতীয় ফুটবলার যিনি ভারতের জাতীয় দলের হয়ে খেলেছিলেন এবং হায়দ্রাবাদ সিটি পুলিশ এফসির ঘরোয়া টুর্নামেন্টে প্রতিনিধিত্ব করেছিলেন।
তিনি ম্যানিলায় এশিয়ান গেমসে এবং কলম্বো কাপের ১৯৫৩ এবং ১৯৫৪ সংস্করণে জাতীয় দলের হয়ে খেলার জন্য নির্বাচিত হন। ১৯৫৪ সালের কলম্বো কাপে, তিনি ইডেন গার্ডেনে বার্মা জাতীয় ফুটবল দলের বিপক্ষে একটি গোল করেন। ১৯৫০ থেকে ১৯৫৪ সাল পর্যন্ত ধারাবাহিকভাবে হায়দ্রাবাদ সিটি পুলিশ পরিচালনা করে রহিমের হয়ে খেলার সময় তিনি পাঁচটি রোভার্স কাপ শিরোপাও জিতেছিলেন। তিনি সন্তোষ ট্রফিতে হায়দ্রাবাদের প্রতিনিধিত্ব করেন।
হায়দরাবাদ সিটি পুলিশ
ভারত
হায়দ্রাবাদ
ইরিত্রিয় জাতীয় অলিম্পিক কমিটি

ইরিত্রিয় জাতীয় অলিম্পিক কমিটি (; এছাড়াও সংক্ষেপে আইওসি কোড ইআরআই দ্বারা পরিচিত) হলো ইরিত্রিয়ার জাতীয় অলিম্পিক কমিটি। এই সংস্থাটির ১৯৯৬ সালে প্রতিষ্ঠিত হয়েছে; প্রতিষ্ঠার ৩ বছর পর ১৯৯৯ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর ইরিত্রিয়ার আসমারায় অবস্থিত।
বর্তমানে ইরিত্রিয় জাতীয় অলিম্পিক কমিটির সভাপতির দায়িত্ব পালন করছেন মাইকেল টেভেল্ডেব্রহান, যিনি ২০২৩ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন আমিন তেক্লে হাবতে।
১৯৯৬ সালে ইরিত্রিয়ার বহু-ক্রীড়ার সর্বোচ্চ সংস্থা হিসেবে ইরিত্রিয় জাতীয় অলিম্পিক কমিটি প্রতিষ্ঠিত হয়েছে। আব্রাহা গেরমাজিয়ন হাবতেজিয়ন এই সংস্থার প্রথম সভাপতির দায়িত্ব পালন করেছেন।
প্রতিষ্ঠার প্রায় ৪ বছর পর ইরিত্রিয়া ২০০০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।
রংপুর মডেল কলেজ

রংপুর মডেল কলেজ বাংলাদেশের রংপুর শহরের একটি এমপিওভুক্ত শিক্ষা প্রতিষ্ঠান। এটি শহরের মডার্ন মোড়ের কাছে তালুক ধর্মদাস এলাকায় অবস্থিত এবং ১৫ অক্টোবর, ১৯৯৫ সালে প্রতিষ্ঠিত হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, স্নাতক (পাস) কোর্স, ৭টি বিষয়ে স্নাতক (সম্মান) এবং ১টি বিষয়ে স্নাতকোত্তর কোর্স চালু আছে। ২০২৪ সালের তথ্য অনুযায়ী, এখানে মোট ২৪৬৩ জন শিক্ষার্থী অধ্যয়ন করছে। 
১৯৯৫ সালের ১৫ অক্টোবর কলেজটি প্রতিষ্ঠা করা হয়। সময়রেখা-
২০২৪ সালের তথ্যানুযায়ী কলেজের উচ্চ মাধ্যমিকে ৭৬৩ জন, স্নাতক (পাশ) কোর্সে ১২২ জন, স্নাতক (সম্মান) কোর্সে ১৫৫৭ জন, স্নাতকোত্তর কোর্সে ২১ জন মিলে মোট ২৪৬৩ জন শিক্ষার্থী শিক্ষাগ্রহণ করছে।
২০০৯ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ৪২০৬ জন, পাস করেছে ৩৪৩৬ জন, ফেল করেছে ৭৭০ জন, এ+ পেয়েছে ৮৬ জন, শতকরা পাস করেছে ৮১.৬৯%, শতকরা এ+ পেয়েছে ২.০৪ %।
২০২৪ সহপাঠী কলেজ র‍্যাংকিং অনুযায়ী, কলেজটি জাতীয় পর্যায়ে ৩২তম, দিনাজপুর বোর্ডে ১৯৪৭ তম, রংপুর বিভাগে ২০১ তম এবং রংপুর জেলায় ৫৫ তম স্থানে রয়েছে।
সৌদি চলচ্চিত্র কমিশন

সৌদি চলচ্চিত্র কমিশন সৌদি আরব সরকারের সংস্কৃতি মন্ত্রণালয়ের একটি চলচ্চিত্র কমিশন। যা সৌদি আরবের চলচ্চিত্র শিল্পের প্রসারের জন্য সংগঠনটি প্রতিষ্ঠিত হয়। 
২০১৮ সালে, ক্রাউন প্রিন্স মোহাম্মদ বিন সালমানের তত্ত্বাবধানে দেশের বৃহত্তর আধুনিকীকরণ প্রচেষ্টার অংশ হিসাবে সৌদি আরবে সিনেমার উপর ৩৫ বছরের নিষেধাজ্ঞা তুলে নেওয়া হয়েছিল। সৌদি চলচ্চিত্র কমিশন দেশের চলচ্চিত্র শিল্পকে শক্তিশালী করার জন্য ২০২০ সালের ফেব্রুয়ারিতে সংস্কৃতি মন্ত্রণালয়ের একটি শাখা হিসাবে প্রতিষ্ঠিত হয়েছিল। 
২০২৪ সালের জুন মাসে, সৌদি ফিল্ম কমিশন বিশ্ব চলচ্চিত্র শিল্পে সৌদি আরবের উপস্থিতি বাড়াতে এবং আন্তর্জাতিক সমকক্ষদের সাথে জাতীয় প্রযোজনা সংস্থা এবং স্থানীয় প্রতিভাদের মধ্যে সহযোগিতার সুবিধার্থে অ্যাসোসিয়েশন অফ চলচ্চিত্র কমিশনার ইন্টারন্যাশনাল (এএফসিআই) এর সদস্য হয়। 
১০১ ফিল্ম স্টুডিও সৌদি শিক্ষা মন্ত্রণালয়ের সাথে একটি অংশীদারিত্ব যা দেশের মধ্য ও উচ্চ বিদ্যালয়ের শিক্ষার্থীদের চলচ্চিত্র শিক্ষা প্রদানের জন্য। 
২০১৯ সালে, সৌদি চলচ্চিত্র কমিশনের আনুষ্ঠানিক প্রতিষ্ঠার আগে, সংস্কৃতি মন্ত্রণালয় তরুণ সৌদি চলচ্চিত্র নির্মাতাদের আর্থিকভাবে সহায়তা করার জন্য Daw' প্রতিযোগিতা প্রতিষ্ঠা করে। প্রতিযোগিতাটি এখন সৌদি চলচ্চিত্র কমিশনের মাধ্যমে পরিচালিত হয়। 
সৌদি ফিল্ম কমিশন ফিল্মমেকারস প্রোগ্রাম ২০২১ সালে চলচ্চিত্র নির্মাণ প্রক্রিয়ার মাধ্যমে স্থানীয় প্রতিভাদের প্রশিক্ষণ ও সহায়তা করার জন্য প্রতিষ্ঠিত হয়েছিল। 
সৌদি আরব কমিশনের প্রতিনিধিরা সৌদির রাজধানী রিয়াদে ঘোষণা করেছে, ২০২২ কান চলচ্চিত্র উৎসবে রাজ্যে সেই চলচ্চিত্রের প্রযোজনাকে উৎসাহিত করতে এবং স্থানীয় প্রতিভা নিয়োগের জন্য একটি ৪০% নগদ ছাড়ের কর্মসূচি।
গুরু নানক দেব বিশ্ববিদ্যালয়

গুরু নানক দেব বিশ্ববিদ্যালয় ভারতের অমৃতসরের একটি পাবলিক রাজ্য বিশ্ববিদ্যালয়। এটি অনলাইনে অনেক উচ্চশিক্ষা ডিগ্রি কোর্সও অফার করে। বিশ্ববিদ্যালয়ের ক্যাম্পাসটি জুড়ে বিস্তৃত।
গুরু নানক দেব বিশ্ববিদ্যালয় ক্যাম্পাস কোট খালসার কাছে ৫০০ একর (২০০ হেক্টর) জুড়ে বিস্তৃত, প্রায় ৮ কিমি (৫.০ মাইল) অমৃতসরের পশ্চিমে অমৃতসর-লাহোর হাইওয়েতে, খালসা কলেজের পাশে। বিশ্ববিদ্যালয়টি ২৪শে নভেম্বর সালে প্রতিষ্ঠিত হয়েছিল এবং প্রথম শিখ গুরু, গুরু নানক দেবের নামে নামকরণ করা হয়েছে। এই বিশ্ববিদ্যালয়ে ন্যাশনাল ইনস্টিটিউট অফ পাঞ্জাবি ভাষা, সাহিত্য ও সংস্কৃতি, ইন্ডিয়ান ইনস্টিটিউট অফ ট্যুরিজম অ্যান্ড ট্রাভেল ম্যানেজমেন্ট এবং ইন্ডিয়ান ইনস্টিটিউট অফ পাবলিক অ্যাডমিনিস্ট্রেশন সহ বেশ কয়েকটি গবেষণা কেন্দ্র এবং প্রতিষ্ঠান রয়েছে।
২০২৩ সালে ন্যাশনাল ইনস্টিটিউশনাল র‍্যাঙ্কিং ফ্রেমওয়ার্ক (এনআইআরএফ) দ্বারা গুরু নানক দেব বিশ্ববিদ্যালয় ভারতের বিশ্ববিদ্যালয়গুলির মধ্যে ৪৮ তম এবং সামগ্রিকভাবে ৮৭ তম স্থানে রয়েছেন।
গুরু নানক দেব বিশ্ববিদ্যালয়ের উল্লেখযোগ্য প্রাক্তনীদের মধ্যে রয়েছেন:
গণপ্রজাতন্ত্রী চীনের রাষ্ট্রীয় পরিষদ

 
গণপ্রজাতন্ত্রী চীনের রাষ্ট্রীয় পরিষদ, যা কেন্দ্রীয় গণ সরকার নামেও পরিচিত, চীনের প্রধান প্রশাসনিক কর্তৃপক্ষ ও জাতীয় মন্ত্রিসভা। এটি সাংবিধানিকভাবে দেশের সর্বোচ্চ প্রশাসনিক অঙ্গ এবং রাষ্ট্রীয় ক্ষমতার সর্বোচ্চ অঙ্গ ন্যাশনাল পিপলস কংগ্রেসের নির্বাহী অঙ্গ। এটি প্রধানমন্ত্রী, উপ-প্রধানমন্ত্রী, রাষ্ট্রীয় উপদেষ্টা, মন্ত্রণালয়ের মন্ত্রী, কমিটির পরিচালক, মহা-নিরীক্ষক ও মহাসচিব নিয়ে গঠিত।
প্রধানমন্ত্রী রাষ্ট্রীয় পরিষদের জন্য দায়বদ্ধ এবং এর কাজের সামগ্রিক নেতৃত্ব ব্যবহার করেন। রাষ্ট্রীয় পরিষদের মহাসচিব প্রধানমন্ত্রীর নেতৃত্বে রাষ্ট্রীয় পরিষদের দৈনন্দিন কাজ পরিচালনার জন্য দায়বদ্ধ থাকেন এবং রাষ্ট্রীয় পরিষদের সাধারণ কার্যালয়ের প্রধান। রাষ্ট্রীয় পরিষদের কার্যনির্বাহী সভা প্রধানমন্ত্রী, উপ-প্রধানমন্ত্রী, রাষ্ট্রীয় উপদেষ্টা ও মহাসচিবের সমন্বয়ে মাসে দুই থেকে তিনবার মিলিত হয়, যখন রাষ্ট্রীয় পরিষদের সমস্ত সদস্যদের সমন্বয়ে পূর্ণাঙ্গ অধিবেশন প্রতি ছয় মাস অন্তর মিলিত হয়।
রাষ্ট্রীয় পরিষদ সরাসরি প্রাদেশিক-স্তরের গণ সরকারগুলির তত্ত্বাবধান করে এবং বাস্তবে চীনা কমিউনিস্ট পার্টির (সিসিপি) শীর্ষ স্তরের সদস্যপদ বজায় রাখে। সিসিপির নীতিগুলি বাস্তবায়নের জন্য রাষ্ট্রীয় পরিষদ আইনত প্রয়োজন। কয়েকজন ছাড়াও রাষ্ট্রীয় পরিষদের সদস্যরাও সিসিপি-এর কেন্দ্রীয় কমিটির সদস্য।
ফ্রি ভিডিও কনভার্টার

ফ্রি ভিডিও কনভার্টার (পূর্বে ফ্রি এভিআই ভিডিও কনভার্টার নামে পরিচিত) একটি বিনামূল্যের ভিডিও রূপান্তর সফটওয়্যার যা ডিভিডিভিডিওসফট কর্তৃক উন্নত করা হয়েছে। এটি সি++-এ লেখা হয়েছে এবং এর ব্যবহারকারীর ইন্টারফেস .নেট ফ্রেমওয়ার্ক ব্যবহার করে তৈরি।
এটি একটি ফ্রিওয়্যার প্রোগ্রাম, যা ভিডিও ফাইলগুলিকে এক ফরম্যাট থেকে অন্য ফরম্যাটে রূপান্তর করে, প্রধানত এভিআই ফরম্যাটে। এভিআই ফরম্যাটে এর সমর্থন অন্যান্য (এমপি৪/ওয়েবএম ইত্যাদি) ডিভিডিভিডিওসফট কনভার্টারগুলির তুলনায় ভালো। ফ্রি ভিডিও কনভার্টার ফ্রি স্টুডিওর একটি অংশ হিসেবে এবং আলাদাভাবে ডাউনলোডের জন্য পাওয়া যায়। এই সফটওয়্যারটি ডিভিডিভিডিওসফট দ্বারা উন্নত করা হয়েছে।
ফ্রি ভিডিও কনভার্টার ডিভিডিভিডিওসফটের অন্যান্য ভিডিও কনভার্টারের সাথে একইরকম একটি সাধারণ ইন্টারফেস এবং ব্যাকগ্রাউন্ড ভাগ করে। এতে ড্র্যাগ-এন্ড-ড্রপ সমর্থন রয়েছে। ‘কোয়ালিটি’ বোতামে ক্লিক করে আউটপুট ফরম্যাট এবং মান নির্বাচন করা যায়। আউটপুট ভিডিও ফরম্যাটের মধ্যে রয়েছে এমপি৩, যা ভিডিও ফাইল থেকে সংগীত বের করতে ব্যবহৃত হয়। মজিক ওয়ান্ড আইকনে ক্লিক করে 'প্রিসেট এডিটর' চালু করা যায়, যা বিদ্যমান প্রিসেটগুলিকে পরিবর্তন করতে বা নতুন প্রিসেট তৈরি করতে সহায়ক। প্রোগ্রামের অপশনে ইন্টারফেসের জন্য বিভিন্ন থিম নির্বাচন এবং একক বা ব্যাচ মোড সমর্থন অন্তর্ভুক্ত। আউটপুট এমপি৪ ভিডিও এবং এমপি৩ অডিও ফাইল সম্পর্কে তথ্য ম্যানুয়ালি যোগ করা যায়, অথবা প্রোগ্রাম ডিফল্টভাবে শিরোনাম ট্যাগ এবং আর্টওয়ার্ক স্বয়ংক্রিয়ভাবে পূরণ করবে।
ইনপুট: .এভিআই, .আইভিএফ, .ডিআইভি, .ডিআইভিএক্স, .এমপিজি, .এমপিইজি, .এমপিই, .এমপিফোর, .এমফোরভি, .ওয়েবিএম, .ডব্লিউএমভি, .এএসএফ, .মুভ, .কিউটি, .এমটিএস, .এম২টি, .এম২টিএস, .মড, .টড, .ভিআরও, .ড্যাট, .৩জিপি২, .৩জিপিপি, .৩জিপি, .৩জি২, .ডিভিআর-এমএস, .এফএলভি, .এফ৪ভি, .এএমভি, .আরএম, .আরএমএম, .আরভি, .আরএমভিবি, .ওজিভি, .এমকেভি, .টিএস।
আউটপুট: .এভিআই, .এমপি৪, .ডব্লিউএমভি, .এমকেভি, .এফএলভি, .এসডব্লিউএফ, .মুভ, .এম২টিএস, .ওয়েবএম, এমপি৩।
ফ্রি ভিডিও কনভার্টার উইন্ডোজ এক্সপি/ভিস্তা/৭/উইন্ডোজ ৮ এবং উইন্ডোজ ১০ (তবে উইন্ডোজ আরটি নয়) তে চলতে সক্ষম। যদি ইনস্টলকৃত .NET ফ্রেমওয়ার্কের সংস্করণ ন্যূনতম প্রয়োজনীয়তার সাথে সঙ্গতিপূর্ণ না হয়, তবে সেটআপ অ্যাসিস্ট্যান্ট এটি মাইক্রোসফট ওয়েবসাইট থেকে ইনস্টল করার জন্য প্রস্তাব করে।
এই সফটওয়্যারটি নিম্নলিখিত ভাষাগুলিতে উপলব্ধ: ব্রাজিলিয়ান পর্তুগিজ, সরলীকৃত চীনা, প্রথাগত চীনা, ড্যানিশ, ডাচ, ইংরেজি, ফরাসি, জার্মান, গ্রিক, ইতালীয়, জাপানি, পোলিশ, পর্তুগিজ, রাশিয়ান, স্প্যানিশ, সুইডিশ এবং তুর্কি।
কিছু সংস্করণের ফ্রি এভিআই ভিডিও কনভার্টার ব্রাউজার টুলবার ইনস্টল করার চেষ্টা করে এবং ব্রাউজারের হোম পেজ ও সার্চ ইঞ্জিন পরিবর্তন করে।<ref name="Reference 18">ফ্রি স্টুডিও, ডার মাল্টিমিডিয়া-প্রফি ফ্রি স্টুডিও ফরম্যাট কনভার্ট এবং এমপি৩ ইত্যাদি সম্পাদনার সুবিধা প্রদান করে।
ফাহাহিল

ফাহাহিল কুয়েতের আহমাদি গভর্নরেটের একটি এলাকা। এটি পারস্য উপসাগরের উপকূলে আহমাদি এলাকার পূর্বে অবস্থিত।
ফাহাহিল ফিশ মার্কেট হলো কুয়েতের প্রধান মাছ বাজারগুলোর মধ্যে একটি যা ফাহাহিলের সমুদ্রতীরে অবস্থিত। এটি একটি ঐতিহ্যবাহী শৈলীর তাজা মাছের বাজার। এই বাজারে জেলে তাদের নৌকা থেকে নেমে হাতে করে মাছের বালতি নিয়ে সরাসরি সরবরাহ করে। চিংড়ি মাছের মৌসুম সেপ্টেম্বর থেকে শুরু হয় এবং ফেব্রুয়ারির শুরুর দিকে শেষ হয়।
ফাহাহিল এলাকায় আল কাউত মল এবং অন্যান্য ঐতিহ্যবাহী ও আধুনিক দোকান রয়েছে।
এই এলাকার নাম এসেছে আরবি শব্দ ফাহিল () থেকে, যা পুরুষ খেজুর গাছের ক্ষুদ্র রূপ ফাহাহিল () দ্বারা পরিচিত।
ওয়েলসীয় জাতি

ওয়েলসীয়রা (, ) ওয়েল্‌সের অন্তর্গত একটি নৃগোষ্ঠী ও জাতি যারা একটি সাধারণ উৎপত্তি, ইতিহাস ও সংস্কৃতির অংশীদার। ওয়েলস যুক্তরাজ্যের চারটি দেশের একটি। ওয়েলসে বসবাসকারী অধিকাংশ মানুষ ব্রিটিশ নাগরিক।
ওয়েলসীয় ভাষা () ওয়েলসে আইন দ্বারা সুরক্ষিত। ভাষাটি ওয়েলসের বহু অঞ্চলে, বিশেষত উত্তর ওয়েলস এবং পশ্চিম ওয়েলসের কিছু অংশে, প্রাধান্য বিস্তার করে; যদিও দক্ষিণ ওয়েলসে ইংরেজি প্রধান ভাষা। ওয়েলসীয় ভাষা ওয়েলসের স্কুলগুলোতেও শেখানো হয়। এমনকি যেখানে ওয়েলসীয়রা রোজকার জীবনে প্রধানত ইংরেজি ব্যবহার করেন সেসব অঞ্চলেও পারিবারিক বা অনানুষ্ঠানিক পরিবেশে ওয়েলসীয় ভাষা বলা হয়। ওয়েলসীয়ভাষীরা প্রায়শই কোড-সুইচিং এবং ভাষান্তরণে জড়িত থাকেন। ইংরেজিপ্রধান অঞ্চলেও অনেক ওয়েলসীয় মানুষ দ্বিভাষিক বা আংশিকভাবে ওয়েলসীয় ভাষায় পারদর্শী, কিংবা সীমিত বা কথোপকথন স্তরে ভাষাটি বলতে বা বুঝতে সক্ষম। ওয়েলসীয় ভাষার উৎপত্তি ব্রিথোনিক থেকে, যা রোমান আক্রমণের আগেই ব্রিটেনজুড়ে প্রচলিত ছিল।
২০১৬ সালে ওয়েলসীয় সরকারের কমিশন করা একটি গবেষণায় দেখা গেছে যে, ওয়েলসীয় জনগোষ্ঠীর প্রায় ৩৫% বা ৭,১৮,০০০ জনের পারিবারিক নাম ওয়েলসীয় উৎসের, যেখানে যুক্তরাজ্যের অন্যান্য অংশে এটি ৫.৩%, নিউজিল্যান্ডে ৪.৭%, অস্ট্রেলিয়ায় ৪.১% এবং যুক্তরাষ্ট্রে ৩.৮%। গবেষণায় উল্লেখ করা হয়েছে যে অধ্যয়নকৃত দেশগুলোতে প্রায় ১.৬৩ কোটি মানুষের আংশিক হলেও ওয়েলশ বংশধর রয়েছে। লন্ডনে ৩ লাখেরও বেশি ওয়েলসীয় মানুষ বাস করে।
২০২৪–২৫ পাকিস্তান ক্রিকেট দলের অস্ট্রেলিয়া সফর

পাকিস্তান ক্রিকেট দল অস্ট্রেলিয়া ক্রিকেট দলের সাথে খেলার জন্য নভেম্বর ২০২৪ সালে অস্ট্রেলিয়া সফর করে। এই সফরে তিনটি একদিনের আন্তর্জাতিক (ওডিআই) এবং তিনটি আন্তর্জাতিক টি২০ (টি২০আই) ম্যাচ অনুষ্ঠিত হয়। ২০২৪ সালের মার্চ মাসে, ক্রিকেট অস্ট্রেলিয়া (সিএ) ২০২৪-২৫ হোম আন্তর্জাতিক মৌসুমের অংশ হিসাবে সফরের জন্য ফিক্সচার নিশ্চিত করে।
ক্রিকেট অস্ট্রেলিয়া পাকিস্তানের বিরুদ্ধে টি২০আই সিরিজের জন্য অন্তর্বর্তীকালীন অধিনায়ক হিসেবে জশ ইংলিশকে মনোনীত করে। বর্ডার-গাভাস্কার ট্রফির প্রস্তুতির জন্য অধিনায়ক প্যাট কামিন্স, স্টিভ স্মিথ, জশ হ্যাজলউড, মারনাস লাবুশেন এবং মিচেল স্টার্ককে তৃতীয় ওয়ানডেতে বিশ্রাম দেওয়া হয়, পেসার জেভিয়ার বার্টলেট, স্পেন্সার জনসন এবং উইকেটরক্ষক জোশ ফিলিপ যোগ করা হয়। ল্যান্স মরিসকে কভার হিসেবে রাখা হয়। জশ ইংলিশ প্যাট কামিন্সের অনুপস্থিতিতে তৃতীয় ও শেষ ওয়ানডেতে অস্ট্রেলিয়ার অধিনায়ক নির্বাচিত হন। ১০ নভেম্বর, কুপার কনোলি একটি হাত ফ্র্যাকচারের কারণে টি২০আই সিরিজ থেকে বাদ পড়ে।
বরুড়া শহীদ স্মৃতি সরকারি কলেজ

বরুড়া শহীদ স্মৃতি সরকারি কলেজ বাংলাদেশের কুমিল্লা জেলার বরুড়া উপজেলায় অবস্থিত একটি সরকারি কলেজ। কলেজটি ১৯৭২ সালে প্রতিষ্ঠিত হয়েছিল। এই কলেজটি উচ্চ মাধ্যমিক পর্যায়ে কুমিল্লা শিক্ষা বোর্ডের, স্নাতক এবং স্নাতকোত্তর পর্যায়ে জাতীয় বিশ্ববিদ্যালয়ের অধিভুক্ত।
লস্করি বাজার

লস্করি বাজার ("সামরিক বাজার", স্থানীয়ভাবে "কালা-ই-কোহনা" বা "পুরাতন দুর্গ" নামে পরিচিত) ছিল আফগানিস্তানের লস্করগাহে অবস্থিত গজনভি সাম্রাজ্যের শাসকদের একটি প্রাসাদপ্রম বাসস্থান। এস্থানের আসল নাম সম্ভবত "আল-আসকার" ছিল।
প্রসাদের কিছু অবকাঠামোগত উপাদান পার্থিয়ান সময়কালের। প্রাসাদের কেন্দ্র (৩২x৫২ মিটার) সামানিদের সম্রাজ্যের শাসনামলে (৮১৯-৯৯৯ খ্রিষ্টাব্দ) নির্মিত বলে মনে করা হয়। ৬৬১ খ্রিস্টাব্দের প্রথম দিকে আরবরা এই অঞ্চল জয় করে এবং অঞ্চলটি একটি বড় এবং প্রাচুর্যের শহরে পরিণত হয়েছিল।
আয়তনে বৃহৎ, প্রাসাদের দক্ষিণাংশ (১৭০x১০০ মিটার) সম্ভবত গজনীর মাহমুদের (৯৯৮-১০৩০ খ্রিষ্টাব্দ) শাসনামলে নির্মিত এবং তার পুত্র মাসুদের কার্যকালে (১০৩০-৪১ খ্রিষ্টাব্দ) বর্ধিত হয়েছিল। লস্করি বাজারের প্রাসাদগুলি ছিল গজনবী শাসকদের শীতকালীন আবাস, যাদের রাজধানী ছিল গজনীতে। দক্ষিণ প্রাসাদটি স্টুকো, চিত্রকর্ম, ফ্রেস্কো এবং খোদাই করা মার্বেল প্যানেল দিয়ে সজ্জিত ও অলংকৃত ছিল। প্রায় ১০০ মিটার দীর্ঘ একটি বড় বাজারের রাস্তা, একটি বাজার, প্রাসাদের কাঠামোর দেয়াল ঘেঁষে অবস্থিত।
প্রাসাদের উত্তরাংশ পরবর্তী শাসকরা নির্মাণ ও সম্প্রসারণ করেছিলেন।
পরবর্তী ঘুরি সাম্রাজ্য ১১৫১ খ্রিস্টাব্দে প্রাসাদগুলিকে অব্যবহৃত রাখে, কিন্তু পরে প্রাসাদ পুনর্ব্যবহার করে। আংশিক স্থাপত্যের জন্য তাদের কৃতিত্ব হয়। তারা একটি খিলানসহ প্রায় ৭ কিলোমিটার দক্ষিণে কালা-ই-বোস্তের দুর্গ তৈরি করেছিল।
বর্তমানে প্রাসাদের ধ্বংসাবশেষে আফগান শরণার্থীরা বসবাস করছে।
এসিটি কমেট্স

এসিটি কমেট্স (ক্যানবেরা কমেট্স নামেও পরিচিত) একটি ক্রিকেট দল যা অস্ট্রেলিয়ান ক্যাপিটাল টেরিটরির প্রতিনিধিত্ব করে। কমেট্স ক্রিকেট অস্ট্রেলিয়ার অধিভুক্ত ক্রিকেট এসিটির প্রধান দল।
এসিটি কমেট্স অস্ট্রেলিয়ার ঘরোয়া সীমিত ওভারের মার্কেন্টাইল মিউচুয়াল কাপ প্রতিযোগিতায় অংশগ্রহণকারী ছিল। তবে, চার দিনের শেফিল্ড শিল্ড প্রতিযোগিতায় দল গড়েনি তারা। তাদের মার্কেন্টাইল মিউচুয়াল কাপের সম্পৃক্ততা ১৯৯৭-৯৮ মৌসুম থেকে ১৯৯৯-২০০০ মৌসুম পর্যন্ত স্থায়ী হয়েছিল। দেখা গেছে যে প্রথম-শ্রেণী এবং লিস্ট-এ প্রতিযোগিতায় আর্থিকভাবে টেকসই হওয়ার জন্য সেই সময়ে অপর্যাপ্ত স্থানীয় সমর্থন ছিল। অস্ট্রেলিয়ার সাবেক টেস্ট বোলার মার্ভ হিউজকে অবসর থেকে ফিরিয়ে আনা হয়েছিল সাবেক টেস্ট ব্যাটসম্যান মাইক ভেলেটাকে।
 অস্ট্রেলীয় আন্তর্জাতিক খেলোয়াড় ব্রাড হাড্ডিন ও নাথান লায়ন এসিটি কমেট্সের হয়ে খেলেছেন। সাবেক অস্ট্রেলীয় টেস্ট ব্যাটসম্যান মাইকেল বেভান ক্যানবেরায় জন্মগ্রহণ করেছিলেন এবং ওয়েস্টন ক্রিক ক্লাবের সাথে ক্রিকেট খেলেছিলেন, তবে এসিটি কমেট্স হয়ে খেলেননি।
১৮৩০-এর দশকে ক্যানবেরা-কুইনবিয়ান অঞ্চলে ক্রিকেট খেলা প্রবর্তনে পুলিশ ম্যাজিস্ট্রেট এ. টি. ফন্স গুরুত্বপূর্ণ ভূমিকা পালন করেন এবং কুইনবিয়ান মার্কেট রিজার্ভে (বর্তমানে কুইন এলিজাবেথ পার্ক) খেলা চলাকালে মৃত্যুবরণ করেন। এসিটির হয়ে ৫০ বা ততোধিক ম্যাচ খেলতে ২৫ জন খেলোয়াড় রয়েছে। চারজন খেলোয়াড় ১০০ এ পৌঁছেছেন, অন্যদিকে পিটার সলওয়ে একমাত্র খেলোয়াড় যিনি ১৫০ ম্যাচে পৌঁছেছেন। এসিটি গ্রেড ক্রিকেটে সর্বোচ্চ ব্যক্তিগত স্কোর হলো: ৩৩৯- পিজে সলওয়ে (১৯৮৯/৯০), ৩০০- জেআর ডিন (২০১২/১৩), ২৪৬- সিই হিঙ্কসম্যান (১৯২৬/২৭), ২৩৮- এল লিস (১৯৩২/৩৩), ২২০- সি ব্রাউন (২০০৮/৯), ২১৫- এল লিস (১৯৩৩/৩৪), ২১১- পিজে সলওয়ে (১৯৯০/৯১), ২০৭- এনএইচ ফেয়ারব্রাদার (১৯৮৮/৮৯), ২০৫- জেএন উইলিয়ামস (১৯৮৮/৮৯), ২০০- এমজে ডন (২০০১/০২), ২০০- সি ব্রাউন (২০০৮/০৯), ওয়েন চিভার্স ২০৪* এবং মাইকেল স্পাসেস্কি ২২১।
 আজ, দলটি নিম্ন-স্তরের দ্বিতীয় একাদশ প্রতিযোগিতায় এসিটির প্রতিনিধিত্ব করে, যা শেফিল্ড শিল্ডের রিজার্ভ গ্রেড। ধূমকেতু শেষ ২০০৫–০৬ মৌসুম দুটি সরাসরি জয়ের সাথে চতুর্থ স্থানে রয়েছে। এসিটি কমেট্স ২০১০–১১ মৌসুমে তাদের প্রথম শিরোপা জিতেছিল।
২০১১-২০১২ সময়কালে ক্যানবেরায় ক্রিকেট শিখেছেন এমন ২০ থেকে ২৩ বছর বয়সী প্রথম শ্রেণির তালিকাভুক্ত ছয়জন খেলোয়াড়কে ইন্টারস্টেট ট্রান্সফার করতে হয়েছে - জেসন ফ্লোরোস (২০, কিউএলডি), জেসন বেহরেনডর্ফ (২০, ডাব্লিউএ), নাথান লায়ন (২৩, এসএ), অ্যাশটন মে (২১, তাস), রায়ান কার্টার্স (২০, ভিআইসি) এবং উইল শেরিডান (২৩, ভিআইসি)।
আনাস মাহফুজ

আনাস মাহফুজ বাংলাদেশী কুরআন হাফেজ। তিনি ২০২৪ সালে কুয়েতে অনুষ্ঠিত ১৩তম আন্তর্জাতিক হিফজুল কুরআন প্রতিযোগিতা ১ম স্থান অর্জন করেন। তিনি মারকাযু ফয়জিল কুরআন আল ইসলামী ঢাকার ছাত্র। ১৯ নভেম্বর ২০২৪ বুধবার স্থানীয় সময় বাদ মাগরিব প্রতিযোগিতার ফলাফল ঘোষণা করা হয়। 
আনাস মাহফুজের গ্রামের বাড়ি গোপালগঞ্জ সদরের উলপুর গ্রামে।
ইসোয়াতিনি অলিম্পিক ও কমনওয়েলথ গেমস অ্যাসোসিয়েশন

ইসোয়াতিনি অলিম্পিক ও কমনওয়েলথ গেমস অ্যাসোসিয়েশন (; এছাড়াও সংক্ষেপে আইওসি কোড এসডব্লিউজেড দ্বারা পরিচিত) হলো ইসোয়াতিনির জাতীয় অলিম্পিক কমিটি। এই সংস্থাটির ১৯৬৮ সালে প্রতিষ্ঠিত হয়েছে; প্রতিষ্ঠার ৪ বছর পর ১৯৭২ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর ইসোয়াতিনির লোবাম্বায় অবস্থিত।
বর্তমানে ইসোয়াতিনি অলিম্পিক ও কমনওয়েলথ গেমস অ্যাসোসিয়েশনের সভাপতির দায়িত্ব পালন করছেন আদাম এমতেতুয়া, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ম্যাক্সওয়েল জেলে।
১৯৬৮ সালে ইসোয়াতিনির বহু-ক্রীড়ার সর্বোচ্চ সংস্থা হিসেবে ইসোয়াতিনি অলিম্পিক ও কমনওয়েলথ গেমস অ্যাসোসিয়েশন প্রতিষ্ঠিত হয়েছে। ডেভিড সিবানজে এই সংস্থার প্রথম সভাপতির দায়িত্ব পালন করেছেন, যিনি ১৯৭২ হতে সভাপতির দায়িত্বে নিয়োজিত ছিলেন।
প্রতিষ্ঠার প্রায় ৪ বছর পর ইসোয়াতিনি ১৯৭২ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৯২ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।
আলান কোরোয়েভ

আলান ভিতালিয়েভিচ কোরোয়েভ (; জন্ম: ১৯ এপ্রিল ১৯৯৮; আলান কোরোয়েভ নামে সুপরিচিত) হলেন একজন রুশ পেশাদার ফুটবল খেলোয়াড়। তিনি বর্তমানে বাংলাদেশী ক্লাব আজমপুরের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন।
আলান ভিতালিয়েভিচ কোরোয়েভ ১৯৯৮ সালের ১৯শে এপ্রিল তারিখে রাশিয়ার আর্দোনে জন্মগ্রহণ করেছেন এবং সেখানেই তার শৈশব অতিবাহিত করেছেন।
১৯৫০–৫১ সন্তোষ ট্রফি

১৯৫০–৫১ সন্তোষ ট্রফি ছিল সন্তোষ ট্রফির ৭ম সংস্করণ, ভারতে ফুটবলের প্রধান রাজ্য প্রতিযোগিতা। এটি পশ্চিমবঙ্গের ক্যালকাটায় অনুষ্ঠিত হয়েছিল। বাংলা ফাইনালে হায়দ্রাবাদকে ১–০ গোলে হারিয়েছিলেন। বাংলার অধিনায়ক ছিলেন শৈলেন মান্না।
ষষ্ঠ মিনিটে ধরমবীরের কর্নার কিকে হেড করেন দিল্লির সেন্টার ফরোয়ার্ড নাথু। দ্বিতীয়ার্ধের দ্বিতীয় মিনিটে ধরমবিরের পাস থেকে গোল করেন তিনি। নাথথুর পাস থেকে শেষ হওয়ার এক মিনিট আগে গোল করেন থাপা।
দ্বিতীয়ার্ধের ১৮ ও ২৩ মিনিটে মঈন এবং ২৯ মিনিটে লায়েক গোল করেন।
দুরন্ত (ভাস্কর্য)

দুরন্ত হল ঢাকায় অবস্থিত বাংলাদেশ শিশু একাডেমির প্রাঙ্গণে অবস্থিত একটি শিশুর ভাস্কর্য। ১৯৮৬ সালে সুলতানুল ইসলাম গতিশীল ঢাকা মহানগরের প্রতীক হিসেবে এই ভাস্কর্য নির্মাণ করেন। এটি প্রথমে কংক্রিট দ্বারা নির্মিত হলেও পরবর্তীতে ভাস্কর্যটিকে এনামুল হক তামা দিয়ে মোড়ান। তবে ভাস্কর্যটি নির্মাণ করে প্রাঙ্গণে ভুলভাবে প্রতিস্থাপনের সময় ত্রুটি রয়ে গিয়েছিল। পাশাপাশি দীর্ঘদিন সংস্কার না করায় ২০০৩ সালে এটি প্রাকৃতিক দুর্যোগের ফলে এর একটি অংশ ক্ষতিগ্রস্ত হয়। ছাত্র–জনতার অভ্যুত্থানের পর দুর্বৃত্তদের একটি দল বাংলাদেশ শিশু একাডেমিতে প্রবেশ করে ধ্বংসযজ্ঞ চালানোর সময় ভাস্কর্যটি আগুনে পুড়ে চিরতরে বিনষ্ট হয়ে যায়।
খলিলুর রহমান (পররাষ্ট্র কর্মকর্তা)

ড. খলিলুর রহমান একজন বিশিষ্ট বাংলাদেশি কূটনীতিক এবং অর্থনীতিবিদ। তিনি ২০২৪ সাল থেকে ইউনূস সরকারের জাতীয় নিরাপত্তা উপদেষ্টা এবং প্রধান উপদেষ্টার রোহিঙ্গা সমস্যাবিষয়ক হাই রিপ্রেজেন্টেটিভ হিসাবে দায়িত্ব পালন করছেন।
ড. খলিলুর রহমান ঢাকা বিশ্ববিদ্যালয় থেকে অর্থনীতিতে স্নাতকোত্তর ডিগ্রি অর্জন করেন। ১৯৭৭ সালে তিনি বাংলাদেশ সিভিল সার্ভিস (বিসিএস) পরীক্ষায় প্রথম স্থান অধিকার করেন এবং অর্থনীতিতে স্নাতকোত্তর পরীক্ষায় প্রথম শ্রেণিতে প্রথম স্থান লাভ করেন।
১৯৮০-৮৩ সালে তিনি যুক্তরাষ্ট্রের টাফটস বিশ্ববিদ্যালয় ও হার্ভার্ড বিশ্ববিদ্যালয়ে অধ্যয়ন করেন। সেখানে তিনি আইন ও কূটনীতিতে এমএ এবং অর্থনীতিতে পিএইচডি ডিগ্রি অর্জন করেন।
ড. খলিলুর রহমান ১৯৭৯ সালে সিভিল সার্ভিসে যোগদান করেন এবং তার কর্মজীবনের শুরুতে দক্ষিণ এশিয়া বিভাগ এবং পররাষ্ট্রমন্ত্রীর ব্যক্তিগত সচিব হিসেবে দায়িত্ব পালন করেন। ১৯৮৫ সালে তিনি জাতিসংঘে বাংলাদেশের স্থায়ী মিশনে যোগ দেন। সেখানে তিনি জাতিসংঘ সাধারণ পরিষদের অর্থনৈতিক ও আর্থিক কমিটিতে বাংলাদেশের প্রতিনিধিত্ব করেন এবং স্বল্পোন্নত দেশগুলোর (এলডিসি) মুখপাত্র হিসেবে দায়িত্ব পালন করেন। ১৯৯১ সালে তিনি জাতিসংঘের বাণিজ্য ও উন্নয়ন সম্মেলনে (আঙ্কটাড) বিশেষ উপদেষ্টা হিসেবে যোগ দেন। এরপর তিনি নিউইয়র্ক ও জেনেভায় জাতিসংঘের বিভিন্ন গুরুত্বপূর্ণ পদে কর্মরত ছিলেন।
ড. খলিলুর রহমান জাতিসংঘের বিভিন্ন গুরুত্বপূর্ণ প্রতিবেদন এবং ফ্ল্যাগশিপ প্রকাশনার প্রধান রচয়িতা ছিলেন। তিনি ২০০১ সালে ব্রাসেলস সম্মেলনে স্বল্পোন্নত দেশগুলোর কর্মসূচি পরিকল্পনার খসড়া তৈরিতে নেতৃত্ব দেন। ড. খলিলুর রহমান ইস্টওয়েস্ট বিশ্ববিদ্যালয়ের অন্যতম প্রতিষ্ঠাতা এবং বর্তমানে ট্রাস্টি বোর্ডের সদস্য। এছাড়া, তিনি ২০০১ সালে তত্ত্বাবধায়ক সরকারের প্রধান উপদেষ্টা বিচারপতি লতিফুর রহমানের একান্ত সচিব হিসেবে দায়িত্ব পালন করেন।
ড. খলিলুর রহমান রোহিঙ্গা সমস্যা ও অগ্রাধিকারপ্রাপ্ত বিষয়াবলির জন্য প্রধান উপদেষ্টার হাইরিপ্রেজেনটেটিভ হিসাবে নিয়োগপ্রাপ্ত হয়েছেন। এই দায়িত্ব পালনের সময় তিনি উপদেষ্টার মর্যাদা এবং সংশ্লিষ্ট সুযোগ-সুবিধা ভোগ করবেন। এপ্রিল এর ৯ তারিখে তাঁকে একই সঙ্গে জাতীয় নিরাপত্তা উপদেষ্টা পদেও নিয়োগ দেওয়া হয়েছে।
আইনসভা (আফগানিস্তান)

জনগণের প্রতিনিধি পরিষদ, বা দা আফগানিস্তান ওওলেই জিরগা ছিল উচ্চকক্ষের পাশাপাশি আফগানিস্তানের ইসলামিক প্রজাতন্ত্রের দ্বিকক্ষ বিশিষ্ট জাতীয় পরিষদের নিম্নকক্ষ।
"হাউস অফ রিপ্রেজেন্টেটিভস অফ পিপল" হল এমন একটি চেম্বার যা দেশে আইন প্রণয়নের সিংহভাগ ভার বহন করত, যেমন "ওয়েস্টমিনস্টার মডেলের হাউস অফ কমন্স"। এটি একক অ-হস্তান্তরযোগ্য ভোটে সরাসরি নির্বাচিত ২৫০ জন প্রতিনিধি নিয়ে গঠিত হত। সদস্যরা জেলাভিত্তিক নির্বাচিত হতেন এবং পাঁচ বছরের জন্য দায়িত্ব পালন করতেন। সংবিধানে অন্তত ৬৮ জন মহিলা প্রতিনিধি রাখার নিশ্চয়তা দেওয়া হয়েছিল। কুচি যাযাবরেরা একটি একক জাতীয় নির্বাচনী এলাকার মাধ্যমে ১০ জন প্রতিনিধি নির্বাচন করত।
হাউস অফ রিপ্রেজেন্টেটিভস অফ পিপল আইন প্রণয়ন ও অনুমোদন এবং রাষ্ট্রপতির পদক্ষেপ অনুমোদনের প্রাথমিক দায়িত্বে ছিল। আন্তর্জাতিক (প্রধানত জাতিসংঘ এবং ন্যাটো) তত্ত্বাবধানে কয়েক দশকের মধ্যে প্রথম নির্বাচন অনুষ্ঠিত হয়েছিল সেপ্টেম্বর ২০০৫-এ, তালেবান শাসনের পতনের চার বছর পর।
২০১০ সালের ওয়ালসি জিরগা নির্বাচন ১৮ সেপ্টেম্বর ২০১০ তারিখে অনুষ্ঠিত হয়েছিল এবং ২০১৮ সালের ওয়ালেসি জিরগা নির্বাচন প্রায় তিন বছর দেরি করে ২০ অক্টোবর ২০১৮ এ অনুষ্ঠিত হয়েছিল নতুন সংসদ পরে উদ্বোধন করা হয়েছিল ২০১৯ সালের ২৬ এপ্রিল ।
১৫ আগস্ট ২০২১-এ তালেবানরা ক্ষমতা দখল করলে এটি কার্যকরভাবে বিলুপ্ত হয়ে যায়। তালেবানরা ২০২২ সালের মে মাসে তার প্রথম জাতীয় বাজেটে হাউস অফ দ্য পিপল এবং প্রাক্তন সরকারের বিভিন্ন সংস্থাকে অন্তর্ভুক্ত করেনি। সরকারের মুখপাত্র ইন্নামুল্লা সামাঙ্গানি বলেছেন যে, আর্থিক সংকটের কারণে শুধুমাত্র সক্রিয় সংস্থাগুলিকে বাজেটের মধ্যে অন্তর্ভুক্ত করা হয়েছিল, এবং বাদ পড়াগুলিকে অপসারণ করা হয়েছিল, তবে তিনি উল্লেখ করেছেন যে "প্রয়োজনে" তাদের ফিরিয়ে আনা যেতে পারে।
নির্বাচন শেষ হয়েছিল ২০ অক্টোবর ২০১৮-এ। মূলত, তারা ১৫ অক্টোবর ২০১৬, এর জন্য নির্ধারিত ছিল কিন্তু প্রাথমিকভাবে ৭ জুলাই ২০১৮, এবং তারপরে আবার ২০ অক্টোবরে পিছিয়ে দেওয়া হয়েছিল। শেষ পার্লামেন্ট এর পরে আফগানিস্তানের রাষ্ট্রপতি আশরাফ ঘানি ২৬ এপ্রিল ২০১৯-এ শপথ নেন সর্বশেষ পার্লামেন্টও ছিল আফগানিস্তানের ১৭তম সংসদ। একই দিনে আফগানিস্তানের চারটি প্রদেশের চূড়ান্ত ফলাফল প্রকাশ হয়েছে, অন্যান্য বিষয়ের মধ্যে, কুন্দুজের প্রাক্তন স্পিকার আবদুল রউফ ইব্রাহিমিও হাউস অফ পিপল-এ পুনর্নির্বাচিত হয়েছেন।
১৯৩১ সালে সংসদীয় প্রতিষ্ঠান প্রতিষ্ঠার পর থেকে ওয়ালিসি জারগার স্পিকার।
আনারকলির সমাধি

আনারকলির সমাধি ( ) হল একটি অষ্টকোণাকৃতি ষোড়শ শতাব্দীর মুঘল স্মৃতিস্তম্ভ। এটি পাকিস্তানের পাঞ্জাব প্রদেশের রাজধানী লাহোরে অবস্থিত।
আনারকলির সমাধি লাহোরের পাঞ্জাব সিভিল সেক্রেটারিয়েট কমপ্লেক্সের চত্বরে অবস্থিত। এটি ব্রিটিশ আমলের মলের কাছাকাছি, লাহোরের প্রাচীরঘেরা শহরের দক্ষিণ-পশ্চিম দিকে অবস্থিত। এই সমাধিকে এখনও টিকে থাকা প্রথমদিকের মুঘল সমাধিগুলির মধ্যে একটি বলে মনে করা হয় এবং এটি প্রাথমিক মুঘল যুগের অন্যতম গুরুত্বপূর্ণ স্থাপত্য নিদর্শন বলে বিবেচিত। বর্তমানে এই ভবনটি পাঞ্জাব সংরক্ষণাগার হিসেবে ব্যবহৃত হয় এবং জনসাধারণের প্রবেশাধিকার সীমিত। 
সমাধিটির নির্মাণকাল ১৫৯৯ বা ১৬১৫ সালের মধ্যে বলে মনে করা হয়। 
এই সমাধি মুঘল সম্রাট জাহাঙ্গীর তার প্রেমিকা আনারকলির জন্য নির্মাণ করেছিলেন বলে জানা যায়। সমকালীন ভ্রমণ বৃত্তান্তে তার নাম উল্লেখ রয়েছে। কিংবদন্তি অনুসারে, সম্রাট আকবর সন্দেহ করেছিলেন যে আনারকলির সঙ্গে যুবরাজ সেলিম (পরবর্তী সম্রাট জাহাঙ্গীর)-এর সম্পর্ক রয়েছে। তবে আনারকলির অস্তিত্বের ঐতিহাসিক প্রমাণ সমকালীন পশ্চিমা পর্যটকদের বিবরণ ছাড়া অন্য কোথাও পাওয়া যায়নি। এই বিবরণও স্বাধীনভাবে নিশ্চিত করা যায়নি। বাকি অংশসমূহ কিছু পণ্ডিতদের অনুমান, বা পরবর্তীকালে সাহিত্যে ও চলচ্চিত্রে তার চরিত্রের কাল্পনিক রূপায়ণ।
শিখ সাম্রাজ্যের শাসনকালে, এই সমাধি খড়ক সিং দখল করেছিলেন। এরবর্তীতে এটি আরও অবমানিত হয়, যখন এটি রঞ্জিত সিং-এর সেনাবাহিনীতে নিযুক্ত জেনারেল জ্যাঁ-ব্যাপটিস্ট ভেঞ্চুরার স্ত্রীর বাসস্থান হিসেবে ব্যবহার করা হয়। ব্রিটিশ শাসনের সময় ১৮৪৭ সালে সমাধিটি দাপ্তরিক কার্যালয়ে রূপান্তরিত হয় এবং ১৮৫১ সালে এটি অ্যাংলিকান সেন্ট জেমস চার্চে রূপান্তরিত হয়। এই চার্চকে লাহোরের "প্রোটেস্ট্যান্ট ক্যাথেড্রাল" বলে বিবেচনা করা হতো ১৮৯১ সালে, গির্জার ধর্মসভাকে স্থানান্তরিত করা হয়, এবং সমাধিটিকে পাঞ্জাব রেকর্ড অফিস হিসেবে ব্যবহৃত হতে শুরু করে। 
সমাধিটি যখন চার্চে রূপান্তরিত হয়েছিল, তখন এর ভিতরে থাকা সমাধিফলক সরিয়ে ফেলা হয়। পরে যখন এটি আর চার্চ হিসেবে ব্যবহৃত হয়নি, তখন সমাধিফলকটি চার্চের পূর্বতন বেদির স্থানে স্থাপন করা হয়। তবে এটি মূল সমাধিফলকের অবস্থানে নয়।
এই স্থাপনার ভিত্তি অষ্টভুজ আকৃতির। এর প্রতিটি পাশের দৈর্ঘ্য পর্যায়ক্রমে ৪৪ ফুট এবং ৩০ ফুট, এবং প্রতিটি কোণে আধা-অষ্টভুজ আকৃতির মিনার রয়েছে। স্থাপনাটি একটি দ্বিগুণ গম্বুজ দ্বারা আচ্ছাদিত, যা মুঘল যুগের প্রথম দিকের এমন গম্বুজগুলির মধ্যে অন্যতম। গম্বুজটি আটটি খিলানের ওপর স্থাপিত, যেগুলির প্রতিটির দৈর্ঘ্য ১২ ফুট ৩ ইঞ্চি। 
ভবনের পার্শ্বে বড় বড় খিলান রয়েছে, যা মুঘল ঐতিহ্য অনুযায়ী একসময় খোলা ছিল। তবে এগুলি ব্রিটিশ শাসনকালে বন্ধ করে দেওয়া হয়। 
বর্তমানে ভবনটি সাদা রঙের প্লাস্টারে আচ্ছাদিত। জানা যায়, একসময় এটি একটি বাগান দ্বারা পরিবেষ্টিত ছিল বর্তমানে এই ভবনটি পাঞ্জাব সংরক্ষণাগার হিসেবে ব্যবহৃত হচ্ছে। তাই জনসাধারণের প্রবেশাধিকার সীমিত। 
এই সাদা মার্বেলের সমাধিফলকে আল্লাহর ৯৯টি নাম নাম খোদাই করা রয়েছে। ১৯শ শতকের ঐতিহাসিকেরা এটিকে "বিশ্বের অন্যতম সেরা খোদাই করা শিল্পকর্ম" হিসেবে বর্ণনা করেছিলেন। 
সমাধিফলকে আল্লাহর ৯৯টি নামের পাশাপাশি একজন ফারসি কবি সাদির একটি কবিতা খোদাই করা হয়েছে। সাদি গজলটি নিম্নরূপ:
এই সমাধি পাঞ্জাব প্রত্নতত্ত্ব বিভাগের সংরক্ষিত ঐতিহ্যবাহী স্মৃতিস্তম্ভগুলির তালিকাভুক্ত। 
আনারকলি সমাধি শোয়েব মনসুরের "সুপ্রিম ইশক" গানে আনারকলির শুটিং লোকেশন হিসেবে চিত্রিত করা হয়েছিল।
বাহারুল আলম

বাহারুল আলম বাংলাদেশ পুলিশ-এর একজন কর্মকর্তা এবং বর্তমানে ৩১তম মহাপরিদর্শক হিসেবে দায়িত্ব পালন করছেন। তিনি ২০ নভেম্বর, ২০২৪ তারিখে এই পদে নিয়োগ পান। আইজিপি হিসেবে নিয়োগের আগে তিনি আইসিডিডিআর,বি-তে হাসপাতালের প্রধান হিসেবে দায়িত্ব পালন করেন। তিনি র্যাব-এর প্রাক্তন মহাপরিচালক এবং স্পেশাল ব্রাঞ্চ-এর প্রাক্তন প্রধান।
তার গ্রামের বাড়ি কিশোরগঞ্জ জেলার তাড়াইল উপজেলায়। শৈশবে তাকে ময়মনসিংহ শহরের পশ্চিম প্রান্তে অবস্থিত ইংরেজী মাধ্যমের মরিয়ম স্কুলে ভর্তি করা হয়। ময়মনসিংহ জিলা স্কুলের ৭৫তম ব্যাচের শিক্ষার্থী ছিলেন এবং ১৯৭৫ সালে ঢাকা শিক্ষা বোর্ডে সকল বিভাগে প্রথম স্থান অধিকার করে এস.এস.সি পাশ করেন। অতঃপর তিনি ঢাকার রেসিডেনশিয়াল মডেল কলেজে ভতি হন ও ১৯৭৭ সালে প্রথম বিভাগে এইচ.এস.সি. পাশ করেন।
তিনি ময়মনসিংহ মেডিকেল কলেজ থেকে এমবিবিএস পাশ করেন। ১৯৮৪ সালে এ কলেজেই তার ইন্টার্ণশীপ শেষ হয়। কিন্তু ডাক্তারী পেশার পরিবর্তে প্রশাসক হওয়ার সিদ্ধান্ত নেন। এ সিদ্ধান্তক্রমে তিনি বাংলাদেশ সিভিল সার্ভিসের ১৯৮৪ ব্যাচের জন্য পরীক্ষা দেন ও পুলিশ সার্ভিস লাভ করেন। তিনি পুলিশ সার্ভি রসে যোগ দেন এবং ১৯৮৬-৮৭ মেয়াদে সাভারস্থ বাংলাদেশ পাবলিক অ্যাডমিন্সট্রেশন ট্রেনিং সেন্টারে বুনিয়াদী লাভ করেন। 
তিনি ১৯৯২ সালে বিবাহ করেন। তিনি দুই কন্যার জনক।
২০০৫ সালের নভেম্বর মাসে, আলম রংপুর বিভাগের উপ-মহাপরিদর্শক হিসেবে নীলফামারী জেলা থেকে পুলিশ ব্যবহার করে রংপুর জেলায় জেএমবি-এর বিরুদ্ধে অভিযান চালান। তার আশঙ্কা ছিল, রংপুর জেলা পুলিশের ইউনিট থেকে তথ্য ফাঁস হতে পারে।
২০০৭ সালের ফেব্রুয়ারিতে, আলম র‌্যাপিড অ্যাকশন ব্যাটালিয়ন-এর মহাপরিচালক হিসেবে নিয়োগ পান। ২০০৭ থেকে ২০০৮ সাল পর্যন্ত তিনি স্পেশাল ব্রাঞ্চ-এর প্রধান হিসেবে দায়িত্ব পালন করেন। ২০০৯ সালের মার্চ মাসে মোহাম্মদ জাবেদ পাটোয়ারী স্পেশাল ব্রাঞ্চ-এর প্রধান নিযুক্ত হলে তাকে পুলিশ সদর দপ্তরে বদলি করা হয়।
পরবর্তী সময়ে, আলম পুলিশ সদর দপ্তরে বিভিন্ন পদে দায়িত্ব পালন করেন। ২০০৯ থেকে ২০১৩ সাল পর্যন্ত তিনি জাতিসংঘ শান্তিরক্ষা কার্যক্রম-এ পুলিশ সংযোগ কর্মকর্তা হিসেবে কাজ করেন। ২০১৫ সালে তিনি আফগানিস্তানে জাতিসংঘের শান্তিরক্ষা মিশনে সিনিয়র পুলিশ উপদেষ্টা হিসেবে দায়িত্ব পালন করেন। এর আগে তিনি ক্রোয়েশিয়া, সার্বিয়া, কসোভো এবং সিয়েরা লিওন-এ দায়িত্ব পালন করেন। দু'বার পদোন্নতি থেকে বঞ্চিত হওয়া সত্ত্বেও, তিনি ২০২০ সালে অবসর গ্রহণ করেন।
তিনি আইসিডিডিআর,বি-তে হাসপাতালের প্রধান হিসেবেও কাজ করেছেন।
২০ নভেম্বর ২০২৪ তারিখে,বাংলাদেশের পরিবর্তিত পরিস্থিতিতে আলমকে ৩১তম মহাপরিদর্শক হিসেবে দুই বছরের চুক্তিভিত্তিক নিয়োগ দেওয়া হয়।